open-index/open-wikipedia-markdown huggingface dataset:
Անն Քրիստին Օրյոնես

**Անն Քրիստին Օրյոնես** (, ), նորվեգացի ֆուտբոլիստ, հարձակվող։ 1996 թվականի Ատլանտայի ամառային օլիմպիական խաղերի բրոնզե մեդալակիր։ Աշխարհի և Եվրոպայի առաջնության չեմպիոն։

Ի սկբանե հանդես է եկել Spjelkavik IL, այնուհետև Trondheims-Ørn և Նորվեգիայի ազգային հավաքականի կազմում։

## Կարիերա
### Ակումբներ
Խաղային կարիերայի մեծ մասն անցկացրել է Տրոնհեյմ-Էրն ակումբում, որի կազմում հինգ անգամ դարձել է Նորվեգիայի չեմպիոն։

2001 թվականին Նորվեգիայի ազգային հավաքականի անդամ Գրո Էսպեսետի հետ միասին տեղափոխվել է Նյու Յորք Փաուեր, պատրաստվելով WUSA լիգայի մեկնարկին։ Մեջքի և ծնկի վնասվածքի պատճառով նա ակումբի կազմում անցկացրել է ընդամենը մեկ մրցաշրջան, որից հետո հայտարարել է իր կարիերայի ավարտի մասին։

### Հավաքական
Ազգային հավաքականի կազմում հանդես է եկել 1990 թվականի սեպտեմբերի 2-ին Անգլիայի դեմ Եվրոպայի առաջնության ընտրական մրցաշարի խաղարկությունում։

1990-1999 թթ. հավաքականի կազմում խաղացել է 111 խաղ։ 1995 թվականին Նորվեգիայի աշխարհի առաջնությունում դարձել է լավագույն ռմբարկու՝ խփելով 6 գոլ։ 1993 թվականին դարձել է Եվրոպայի չեմպիոն։ Ընդգրկվել է նաև Եվրո-1997 թվականի և 1999 թվականի Աշխարհի գավաթի խաղերում։

## Պարգևներ և մեդալներ
### Օլիմպիական խաղեր
*  Ատլանտա 1996 թ.

### Աշխարհի առաջնություն
* 	Շվեյցարիա 1995 թ.

### Եվրոպայի առաջնություն
*  Դանիա 1991 թ.
*  Իտալիա 1993 թ.

## Ծանոթագրություններ

## Արտաքին հղումներ
* Անն Քրիստին Օրյոնեսի մասին FIFA-ի կայքում 
* Անն Քրիստին Օրյոնեսի մասին WUSA-ի կայքում

Կատեգորիա:Կանանց ֆուտբոլի հարձակվողներ
Կատեգորիա:Նորվեգացի կին ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Մայքեն Քասփերսեն Ֆալլա

**Մայքեն Քասփերսեն Ֆալլա** (, ), նորվեգացի դահուկորդուհի, 2014 թվականի օլիմպիական չեմպիոն անհատական սպրինտում, 2018 թվականի  օլիմպիական խաղերի արծաթե մեդալակիր, աշխարհի  քառակի չեմպիոն, աշխարհի Գավաթի բազմակի հաղթող։ Մասնագիտացած է սպրինտերային ազատ և դասական ոճի մրցաշարերում։

Աշխարհի Գավաթին Ֆալան առաջնախաղով հանդես է եկել 2008 թվականի նոյեմբերին, 2011 թվականի հունվարին առաջին հաղթանակն է տարել աշխարհի Գավաթի թիմային սպրինտում։ Կարիերայի ընթացքում տարել է 14 հաղթանակ Գավաթի խաղում (9 անձնական սպրինտում, 4 թիմայինսպրինտում և 1 էստաֆետայում)։ Ֆալլայի լավագույն ձեռքբերումը ընդհանուր առմամբ  Աշխարհի գավաթի ամփոփիչ հաշվարկում 2014/15 և 2015/16 մրցաշրջանում հանդիսանում էր 6-րդ տեղը։

2010 թվականի Վանկուվերի Օլիմպիադայում սպրինտում զբաղեցրել է 20-րդ տեղը։

Իր կարիերայի ընթացքում մասնակցել է հինգ անընդմեջ առաջնությունների։

Օգտագործում Fischer ընկերության արտադրության դահուկներ։

Մարիուս  Քասփերսեն Ֆալլայի երկվորյակ եղբայրը,  ով նույնպես պրոֆեսիոնալ դահուկորդ է։

Ձմեռային օլիմպիական խաղերին Կորեայում դասական սպրինտում վերջնագծին է հասել երկրորդը, զիջելով միայն  Շվեդիայից Ստին Նիլսոնին, և նվաճեց արծաթե մեդալ։

## Խոշորագույն մրցումների արդյունքներ
### Դահուկորդային մարզաձևերի աշխարհի առաջնություններ

## Ծանոթագրություններ

## Արտաքին հղումներ
* Մայքեն Քասփերսեն Ֆալլա՝ վիճակագրություն FIS կայքում
* Մայքեն Քասփերսեն Ֆալլա ՝ օլիմպիական վիճակագրություն Sports-Reference.com կայքում

Կատեգորիա:Նորվեգացի դահուկավազորդուհիներ
Կատեգորիա:Նորվեգացի օլիմպիական չեմպիոններ
Աննա Քրիբել

**Աննա Բիրգիտտե Քրիբել** ( կամ ուղղակի *Քրիբել*, ), նորվեգացի օպերային երգչուհի, սոպրանո։

## Կենսագրություն և կարիերա
Աննա Քրիբելը ծնվել է նորվեգական Թրոնհեյմ քաղաքում 1861 թվականին՝ ատաղծագործի ընտանիքում։ Երգել սովորել է հայրենի քաղաքում։ 1886 թվականին հանդիպել է Էդվարդ Գրիգի հետ, որը շատ է հավանում ապագա երգչուհու ձայնը։

1887 թվականին Աննան ելույթներով հանդես է գալիս Ֆրանսիայի մայրաքաղաք Փարիզում՝ սկանդինավյան երաժշտության երեկույթներին, որը կազմակերպել էր Օսկար Կոմետտանը։ Այստեղ Աննա Քրիբելը մեծ ճանաչում է գտնում և նրան կոչում են «մեծ շնորհք ունեցող երիտասարդ նորվեգուհի»։

1889 թվականին երգչուհին հանդես է գալիս Գերմանիայում։ Նույն թվականին իր դեբյուտն է կատարել իտալական բեմերում՝ Լիվոռնոյում։ Այստեղ կատարեց Ջակոմո Մեյերբերի «Հուգենոտներ» օպերայում Մարգարիտա Վալուայի պարտիան։ Երաժշտական քննադատները Աննա Քրիբելի ձայնը որակեցին որպես ուժեղ և զրնգուն։ «Հուգենոտներ» օպերայի դիրիժորը Վիտտորիո Վանզոն էր, ում հետ հետագայում՝ երկու տարի անց ամուսնացավ երգչուհին։ Ամուսնու հետ Աննան շատ անգամներ բեմ բարձրացավ, այդ թվում և Լա Սկալայում։

Երգչուհին երբեմն-երբեմն վերադառնում էր հայրենիք՝ հյուրախաղերի։ 1902 թվականին նա Յուհան Հալվորսենի հրավերով Նորվեգիայի մայրաքաղաքում կատարում է Մոցարտի «Դոն Ժուան» օպերայի Դոննա Աննայի արիան։ 1906 թվականին կրկին է վերադառնում Նովեգիա, որպեսզի նոյեմբերի 22-ին ելույթ ունենա Հակոն VII արքայի գահակալման արարողությանը։

Օպերայից հեռանալուց հետո Աննա Բիրգիտտե Քրիբելը դասավանդել է Միլանի վոկալիստների դպրոցում։

Երգչուհին իր մահկանացուն կնքել է 1926 թվականի փետրվարի 1-ին։

## Ծանոթագրություններ

## Գրականություն
* Marte Mona. Berømte og gløymde Trondheimskvinner. — Norske Samlaget, 2004. — P. 21-24. 

Կատեգորիա:Օպերային երգչուհիներ
Կատեգորիա:Նորվեգացի երգչուհիներ
Դիյահ Հան

**Դիյահ Հան** (, ), փենջաբ- փուշթուական ծագումնաբանությամբ նորվեգացի ռեժիսոր և մարդու իրավունքների պաշտպան։
Համարվում է «Fuuse» ընկերության իմնադիրը և տնօրենների խորհրդի նախագահը։ Դիյահը ֆիլմերում՝ որպես ռեժիսոր և պրոդյուսեր, իր առաջնախաղն ունեցել է 2012 թվականին՝ նկարահանելով «Բանազ. սիրո պատմություն» (2012) վավերագրական ֆիլմը, որը ստացել է Պիբոդի և Էմմի մրցանակներ։ Ֆիլմը նոմինացվել է նաև Թագավորական հեռուստատեսային ընկերության մրցանակի համար։ Դիյահ Հանի երկրորդ վավերագրական ֆիլմը եղել է «Ջիհադ։ Պատմություն ուրիշների մասին» ֆիլմը, որը նոմինացվել է մի քանի մրցանակների և ստացել Նորվեգիայի մշակույթի նախարարության մրցանակը։

2016 թվականին Դիյահ Հանը դարձել է Արվեստի և ստեղծարարության հարցերով ՅՈւՆԵՍԿՕ-ի բարի կամքի դեսպան։

## Կենսագրություն
Ծնվել է Ուլլեվալի համալսարանին (Օսլոյի համալսարանի կամպուսներից մեկի) կից հիվանդանոցում։

7 տարեկանից զբաղվել է արվեստներով և երգեցողությամբ։ Սկզբում նա կատարել է հարավասիական երգեր և ազգային երաժշտություն։ 8 տարեկանում Դիյահ Հանը մասնակցել է «Halv Sju» հեռուստաշոուին։ Նա եղել է NRK-ի կանանց երգչախմբի անդամ։ Բացի այդ, Դիյահ Հանը մի քանի տարի սովորել է հնդիկ երգիչ Սուլթան Խանի մոտ։ Ավելի ուշ, դարձել կոմպոզիտոր և պրոդյուսեր։

Սպառնալիքներ է ստացել իսլամիստ արմատականներից։

## Պարգևներ և մրցանակներ
* 2016 թվականին դարձել է Արվեստի և ստեղծարարության հարցերով ՅՈւՆԵՍԿՕ-ի բարի կամքի դեսպան,
* Պեր Գյունտի գրական մրցանակ (2016),
* Գուննար Սյոնստեբյուի մեմորիալ ֆոնդի մրցանակ (2016),
* PEN միջազգային կազմակերպության Նորվեգիայի կենտրոնի Օսեցկիի անվան մրցանակ (2012)։

## Ծանոթագրություններ

Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:Իսլամական ֆեմինիզմի հետևորդներ
Կատեգորիա:Կանանց իրավունքների իրավապաշտպաններ
Կատեգորիա:Կին պրոդյուսերներ
Կատեգորիա:ՅՈՒՆԵՍԿՕ-ի բարի կամքի դեսպաններ
Կատեգորիա:Նորվեգացի ակտիվիստներ
Կատեգորիա:Նորվեգացի երաժիշտներ
Կատեգորիա:Նորվեգացի իրավապաշտպաններ
Կատեգորիա:Նորվեգացի կինոռեժիսորներ
Կատեգորիա:Նորվեգացի կոմպոզիտորներ
Կատեգորիա:Նորվեգացի ռեժիսորներ
Կատեգորիա:Նորվեգացի ֆեմինիստներ
Ռանհիլդ Օմոդթ

**Ռանհիլդ Օմոդթ** (, ), նորվեգացի հանդբոլիստուհի, ով հանդես է գալիս ուղիղ դիրքով։ 2008 թվականի Պեկինի օլիմպիական խաղերում զբաղեցրել է առաջին հորիզոնականը։

## Կարիերա
### Ակումբային
4 տարի զբաղվել է հանդբոլով։ Սկեբերգ ակումբի աշակերտը Նորվեգիայի առաջնության բարձրագույն լիգայից հետո դարձավ ակումբի խաղացող։ 2003 թվականին նա Սկեմբերգ ակումբից տեղափոխվեց Դանիայի ԳՈԳ կոչվող ակումբ։ Ակումբում նա մնաց երկու տարի, որից հետո նա տեղափոխվեց Իկաստ-Բորդինի ակումբ (2008 թվականի վերջին ակումբը վերանվանվեց Միտյուլանտ)։ 2009 թվականի ամռանը նա տեղափոխվեց «Սարբսբորգ», 2012 թվականի հոկտեմբերին ավարտեց իր կարիերան։

### Ազգային հավաքականում
Ազգային հավաքականի կազմում խաղացել է 133 խաղ, խփել՝ 314 գոլ։ 2008 թվականին ճանաչվել է օլիմպիական խաղերի չեմպիոն, 2004, 2006 և 2008 թվականներին Եվրոպայի չեմպիոն։ Իսկ 2007 թվականին դարձել է Աշխարհի գավաթի արծաթե մեդալակիր։

## Օլիմպական խաղեր

## Ծանոթագրություններ

## Արտաքին հղումներ
* Պաշտոնական կայքէջ 
*sport.references.com կայքէջ 

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:Մարզիկներ այբբենական կարգով
Կատեգորիա:Նորվեգացի հանդբոլիստուհիներ
Կատեգորիա:Նորվեգացի օլիմպիական չեմպիոններ
Սթինե Բրեդալ Օֆթեդալ

**Սթինե Բրեդալ Օֆթեդալ** (, ), նորվեգացի հանդբոլիստուհի, «Դյոր» հունգարական ակումբի և Նորվեգիայի ազգային հավաքականի աջ-կիսամիջին խաղացող։ 2011 և 2015 թվականներին եղել է աշխարհի երկակի չեմպիոն, իսկ 2010, 2014 և 2016 թվականներին՝ եռակի չեմպիոն։

## Կարիերա
### Ակումբային
Եղել է «Նիտ Հակ Նիտտեդալ» ակումբի դպրոցի սան, 2005 թվականին հաղթել է Պարտիլեի գավաթի խաղարկությունում (խոշորագույն պատանեկան համաշխարհային մրցաշար)։ 2007 թվականին տեղափոխվեց «Ֆելհամեր», որի կազմում առաջին խաղի ժամանակ եղել է 16 տարեկան։ 2007-2008 թվականների մրցաշրջանի 16 խաղերում խփել է 50 գոլ։ 2008 թվականին մտել է «Ստաբեկի» կազմի մեջ։ 2013-2014 թվականների մրցաշրջանի խաղում նա խաղացել է ֆրանսիական «Իսի Փարիզ» ակումբում, մրցաշրջանի ավարտից հետո պարգևատրվել է MVP Ֆրանսիայի առաջնության մրցանակով։

### Հավաքականում
Ազգային հավաքականի կազմում խաղացել է 93 խաղ և խփել է 152 գոլ։ 2010 թվականի նոյեմբերի 26-ի մրցարշավում խաղացել են Իսլանդիայի հետ։ 2010 և 2014 թվականների դարձել է չեմպիոն  (նա այդ մրցարշավներում չի խաղացել, նրան փոխարինում էր Լին Սուլլանը), 2011 և 2015 թվականներին՝ աշխարհի չեմպիոն, 2012 թվականի աշխարհի առաջնությունում դարձել է արծաթե մեդալակիր, իսկ 2010 թվականին աշխարհի չեմպիոն։

## Անձնական կյանք
Նրա փոքր քույրը՝ Հաննան, խաղացել է 2014 թվականին «Իսսի Պարի Հանդ»-ում։

Սթինեն ավարտել է Նորվեգիայի մենեջմենթի դպրոցը։ Ավելի վաղ զբաղվել է թեթև աթլետիկայով, անձնական ռեկորդը 32,08 մ  է։

## Ծանոթագրություններ

## Արտաքին հղումներ
* Профиль на сайте ЕГФ  
* Профиль на сайте клуба «Стабек» 

Կատեգորիա:Նորվեգացի հանդբոլիստուհիներ
Կատեգորիա:Նորվեգացի մարզուհիներ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Օսե Նորդմո Լյովբերգ

**Օսե Նորդմո Լյովբերգ** (, ), նորվեգացի օպերային երգչուհի, սոպրանո, որը համարվում է հետպատերազմյա Նորվեգիայի լավագույն ձայներից։ Երկար տարիներ երգել է Ստոկհոլմի թագավորական օպերայում։

## Կենսագրություն և կարիերա
Օսե Նորդմո Լյովբերգը ծնվել է Մոլսելվում՝ ֆերմերի ընտանիքում։ 1947 թվականին ամուսնանում է Գ. Է. Լյովբերգի հետ. հետո բաժանվում է ամուսնուց։ Թրոմսում ապագա երգչուհին սովորում է բիզնես-դպրոցում, միաժամանակ նաև ուսանելով երգեցողություն։ 1941 թվականին Օսլոյում շարունակում է վոկալի դասերը։

1945 թվականին Օսլոյի Կենտրոնական թատրոնում տեղի է ունենում Օսե Լյովբերգի սիրողական դեբյուտը։ Երգչուհին կրաթոշակ է ստանում, ինչի շնորհիվ կրթությունը շարունակում է Կոպենհագենի թագավորական թատրոնում Ինգեբորգ Սթեֆենսենի մոտ։

Պրոֆեսիոնալ դեբյուտը կայացել է 1948 թվականին Օսլոյում։ Առաջին անգամ օպերայում հանդես է եկել 1952 թվականից։ 1952-ից 1970 թվականներն ընկած ժամանակահատվածում ապրել և աշխատել է Ստոկհոլմում։ Տենոր Յուսսի Բյորլինգը նրա մշտական զուգընկերն էր երգում։ Օսե Նորդմո Լյովբերգը հանդես է եկել աշխարհի մեծ բեմերում՝ Վիեննայի պետական օպերա, Մետրոպոլիտեն օպերա։ Աշխատել է Հերբերտ ֆոն Կարայանի, Գեորգ Շոլտիի հետ։

1970 թվականին Նորվեգիա վերադառնալուց հետո Օսե Լյովբերգը սկսել է դասավանդել Օսլոյի կոնսերվատորիայում։ 1973-ից 1990 թվականներին եղել է Նորվեգիայի երաժշտական ակադեմիայի պրոֆեսոր։ 1978-ից 1981 թվականներին ղեկավարել է Նորվեգիայի օպերան։

1957 թվականին դարձել է Սուրբ Օլաֆի շքանշանի 1-ին կարգի ասպետ իսկ 1981 թվականին՝ կոմանդոր։ Հյուսիսային աստղի շքանշանի կոմանդոր է։ «Gammleng Award» մրցանակի դափնեկիր է (2000 թվական,  «Վետերան» անվանակարգ)։

Կյանքի վերջին տարիները երգչուհին անցկացրել է Լիլեհամերում, որտեղ և կնքել է իր մահկանացուն 2013 թվականի հունվարի 25-ին՝ ութսունինը տարեկան հասակում։

## Ընտիր կատարումներ
* 1953 - Դոն Կարլոս (Ջուզեպպե Վերդի)՝ Ելիզավետա Վալուա
* 1954 - Գեղջկական ասպետություն (Պիետրո Մասկանի)՝ Սանտուցցա
* 1956, 1960 - Վալկիրիա (Ռիխարդ Վագներ)՝ Զիգլինդա
* 1960 - Աստվածների մայրամուտը (Ռիխարդ Վագներ)՝ Երրորդ նորնա
* 1960 - Ֆիդելիո (Լյուդվիգ վան Բեթհովեն)՝ Լեոնորա
* 1960, 1966 - Լոհենգրին (Ռիխարդ Վագներ)՝ Էլզա

## Ծանոթագրություններ

## Գրականություն
* Karl J. Kutsch und Leo Riemens: *Großes Sängerlexikon*. Vierte, erweiterte und aktualisierte Auflage. München 2003. Band 5: Menni–Rappold, S. 3385/3386. ISBN 3-598-11598-9
* Guri Sandvik: *Aase Nordmo Løvberg: et sangerliv*. Oslo 2008. Orkana Forlag. ISBN 9788281040823

## Արտաքին հղումներ
* 
* 
* Дискография на operaclass.com

Կատեգորիա:Նորվեգացի երգչուհիներ
Կատեգորիա:Նորվեգացի սոպրանոներ
Կատեգորիա:Օպերային երգչուհիներ
Աննիքեն Հյութֆելդտ

**Աննիքեն Հյութֆելդտ** (, ), նորվեգացի պատմաբան, քաղաքական գործիչ Նորվեգիայի աշխատանքային կուսակցությունից։

## Կենսագրություն
Աննիքեն Հյութֆելդտը ծնվել է 1969 թվականին Բերումում դատախազ Իվեր Հյութֆելդտի (1943) և Սիդսել Շարինգի (1940-1990) ընտանիքում։ Քաղաքական գործիչ Ֆրից Հյութֆելդտի և դատավոր Օթե Հյութֆելդտի թոռնուհին է։ Հյութֆելդտը մեծացել է  Էսհեյմ քաղաքում։

## Վաղ կարիերա
1985-1988 թվականներին հաճախել է Ջեսսեյմ միջնակարգ դպրոց, այնուհետև մեկ տարի աշխատել է որպես Աշխատանքային կուսակցության երիտասարդական թևի Երիտասարդ աշխատավորների լիգայի քարտուղար, 1989-1992 թվականներին սովորել է Օսլոյի համալսարանում, ստացել քաղաքագետի և պատմաբանի որակավորում, 1992-1993 թվականներին սովորել է Լոնդոնի տնտեսագիտության դպրոցում, 1993-1996 թվականներին Օսլոյի համալսարանից ստացել է պատմության մագիստրոսի կոչում։

Դեռևս դպրոցական տարիներից ներգրավված է եղել ուսանողական քաղաքականության մեջ, 1986-1988 թվականներին եղել է Աքերսհուսի շրջանի դպրոցական խորհրդի անդամ։ 1987-1988 թվականներին եղել է Norges Gymnasiastsamband-ի կենտրոնական վարչության անդամ և իր հայրենի Ուլենսաքեր քաղաքում քաղաքային հավասարության հանձնաժողովի անդամ։

1985-1988 թվականներին ղեկավարել է Երիտասարդ աշխատավորների լիգայի Ուլենսաքերի մասնաճյուղը, 1990 թվականին դարձել կենտրոնական վարչության անդամ։ 1994 թվականին դարձել է Աշխատողների երիտասարդական լիգայի փոխնախագահ, 1996-2000 թվականներին՝ նախագահ։ 2000-2001 թվականներին եղել է Սոցիալիստական երիտասարդության միջազգային միության փոխնախագահ։

1993-1997 և 2001-2005 թվականներին ընտրվել է Նորվեգիայի խորհրդարանի փոխխոսնակ Աքերսհուսից, 2002 թվականին ընդունվել է Աշխատանքի կուսակցության կենտրոնական խորհրդի կազմում, սակայն 2000-2005 թվականներին հիմնականում աշխատել է որպես «Ֆաֆո» հիմնադրամի հետազոտող։ Ի լրումն այլ աշխատանքների՝ գրել է զեկույցներ երեխաների ստրկության, թրաֆիքինգի, երեխայի ամուսնության և կանանց իրավունքների մասին։ 2000-2005 թվականներին Հյութֆելդտը եղել է Ֆալբադ կենտրոնի խորհրդի անդամ, 2001-2005 թվականներին՝ Փրկենք երեխաներին (Նորվեգիա) խորհրդի անդամ։

## Խորհրդարանական քաղաքականություն
2005 թվականին  Հյութֆելդտն առաջին անգամ ընտրվել է խորհրդարանի լիազոր ներկայացուցիչ, այնուհետև վերընտրվել է 2009 և 2013 թվականներին։ 2005-2008 թվականներին աշխատել է Կրթության, գիտության և եկեղեցական հարցերի մշտական հանձնաժողովի փոխնախագահի պաշտոնում, 2013 թվականից ղեկավարում է Արտաքին գործերի և պաշտպանության հարցերի մշտական հանձնաժողովը, ինչպես նաև Արտաքին գործերի և պաշտպանության բարձրագույն կոմիտեն։

2008 թվականի փետրվարի 29-ին Հյութֆելդտը Սթոլթենբերգի երկրորդ կաբինետում դարձել է Երեխաների, հավասարության և սոցիալական ներգրավվածության նախարար։  2009 թվականի հոկտեմբերին կառավարության վերակազմավորման ժամանակ դարձել է մշակույթի նախարար։ 2012 թվականի սեպտեմբերի 21-ին նշանակվել է Աշխատանքի և սոցիալական ներգրավվածության նախարար և պաշտոնավարել մինչև Սթոլթենբերգի երկրորդ կառավարության ավարտը։ Խորհրդարանում նրա տեղը զբաղեցրել են պատգամավորներ Գորմ Քյերնլին (2008-2009) և Ար Հելսեթը (2009-2013)։

## Ծանոթագրություններ

Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Նորվեգացի պատմաբաններ
Կատեգորիա:Նորվեգիայի կին քաղաքական գործիչներ
Կատեգորիա:Նորվեգիայի քաղաքական գործիչներ
Կատեգորիա:Օսլոյի համալսարանի շրջանավարտներ
Իբեն Աքերլիե

**Իբեն Մարի Աքերլիե** (, ), նորվեգացի դերասանուհի և բանաստեղծուհի։

## Կենսագրություն և կարիերա
Իբեն Աքերլիեն ծնվել է Նորվեգիայի մայրաքաղաք Օսլոյում։ Հընթացս 2008-2011 թվականների սովորել է Օսլոյի համալսարանում։

Տիրապետում է մի քանի լեզուների, այդ թվում՝ գերմաներենի, իսպաներենի, ֆրանսերենի։

Սիրային հարաբերությունների մեջ է նորվեգացի դերասան Յակոբ Օֆթեբրոյի հետ։

## Ֆիլմագրություն

## Ստեղծագործություններ
* Գիրք՝ *Lars er LOL – ungdomsroman, Aschehoug, s. 230, ([[2016]])*.

## Ծանոթագրություններ

## Արտաքին հղումներ
* Իբեն Աքերլիեն ԿինոՊոիսկ կայքում 
* Իբեն Աքերլիեն *Filmweb* կայքում 
* Իբեն Աքերլիե *[[Filmweb]]* կայքում 

Կատեգորիա:21-րդ դարի դերասանուհիներ
Կատեգորիա:Նորվեգացի արձակագիրներ
Կատեգորիա:Նորվեգացի բանաստեղծներ
Կատեգորիա:Նորվեգացի դերասանուհիներ
Կատեգորիա:Նորվեգացի մանկագիրներ
Կատեգորիա:Օսլոյի համալսարանի շրջանավարտներ
Աննե Մարգրեթե Հաուսքեն Նուրբերգ

**Աննե Մարգրեթե Հաուսքեն Նուրբերգ** (, ), նորվեգացի սպորտային կողմնորոշիչ, աշխարհի և Եվրոպայի չեմպիոն։ 2008 թվականին նա դարձավ Աշխարհի գավաթի խաղարկության հավակնորդ։

Կրտսեր տարիքում Աննե Մարգրեթեն մասնակցում էր երիտասարդական աշխարհի առաջնության ամառային և ձմեռային մարզաձևերին։ Եթե աշխարհի ամառային երիտասարդական առաջնությունում նրա լավագույն նվաճումը 26-րդ հորիզոնականն էր, ապա 1996 թվականի աշխարհի երիտասարդական առաջնությունում նա դասական մրցատարածությունից նվաճեց արծաթե մեդալ և էստաֆետայից՝ ոսկե։

Միջազգային մրցասպարեզում առաջնելույթից հետո 1988 թվականին նա որոշում է երկու տարով ընդմիջել իր սպորտային կարիերայում։ 2001 թվականին նա վերադարձավ ընդմիջումից՝ կենտրոնանալով կարճ մրցատարածության վրա և 2002 թվականի Հունգարիայի Եվրոպայի առաջնությունում նվաճեց բրոնզե մեդալ։

thumb|left|250px|2008 թվականի Աշխարհի գավաթի կանանց առաջնությունում պարգևատրվել է։ Ձախից աջ՝ Մինա Կաուպի (2), '''Աննե Մարգրեթե Հաուսքեն Նուրբերգ''' (1) և Յանսոն Հելենա (3)

2008 թվականը հաջողակ տարի էր Աննե Մարգրեթի համար։ Նա կարողացավ հաղթել աշխարհի գավաթի հինգ խաղերի մրցաշարերից երեքը։ Մասնավորապես, Եվրոպայի առաջնությունում երկար հեռավորությունը և սպրինտը և Չեխիայի ընթացող աշխարհի առաջնությունում սպրինտը։
 
Նա ամուսնացած է Անդեշ Նուրբերգի հետ։ 2011 թվականի հունիսի կեսերին ծնվեց նրանց երեխա, ուստի ստիպված եղավ չմասնակցել 2011 թվականի Աշխարհի գավաթի խաղերին, որը տեղի ունեցավ Ֆրանսիայում։

## Ծանոթագրություններ

## Արտաքին հղումներ
* 
* интервью с Х. А. Хаускен Нурберг 

Կատեգորիա:Նորվեգացի մարզիկներ
Քարի Բրեմնես

**Քարի Բրեմնես** (), նորվեգացի երգիչ և երգահան։

## Կյանք
right|255px
right|255px
Նա Օսլոյի համալսարանում ուսումնասիրել է պատմություն և դրամա, որից հետո աշխատել է որպես լրագրող, իսկ 1986 թվականին՝ երաժիշտ։

Նրա վրա ազդեցություն են ունեցել Ջոնի Միտչելլը, Ֆրանկ Զապպան, Դոնովան, Լեոնարդ Քոհենը, Բոբ Դիլանը և Բիթլզը։ Նրա ձայնագրությունների մեծ մասը հիմնականում հայտնի են լսարանային ունկնդիրների համար՝ իր հիանալի ձայնային որակի շնորհիվ։

## Ճանապարհորդություն
Քարի Բրեմնեսը շրջագայել է Նորվեգիայում, Գերմանիայում, Ավստրիայում, Ֆրանսիայում և Ճապոնիայում։

## Սկավառակագրություն
### Ալբոմներ
* 1987: *Mitt ville hjerte* (Mein wildes Herz)
* 1989: *Blå krukke* (Blauer Krug)
* 1991: *Spor* (Spur) 
* 1993: *Løsrivelse* (Loslösung) 
* 1994: *Gåte ved gåte* (Rätsel an Rätsel)
* 1995: *Erindring* (Erinnerung)
* 1997: *Månestein* (Mondstein) 
* 1998: *Svarta Bjørn* (Schwarze Bärin)
* 2000: *Norwegian Mood* (Norwegische Stimmung) (DE: Gold im Jazz-Award)
* 2002: *11 ubesvarte anrop* (11 unbeantwortete Anrufe)
* 2003: *You’d Have To Be Here* (Du müsstest hier sein) (englischsprachige Version von *11 ubesvarte anrop*)
* 2005: *Over en by* (Über einer Stadt) mit Nils Økland
* 2007: *Kari Bremnes Live* (Originaltitel der norwegischen Ausgabe; in Deutschland unter dem Titel *Reise* veröffentlicht)
* 2009: *Ly* (Obdach)
* 2010: *Fantastisk Allerede* (schon fantastisch) (Best-of zum 30. Bühnenjubiläum)
* 2012: *Og Så Kom Resten Av Livet* (Und dann kommt der Rest des Lebens)
* 2017: *Det Vi Har* (Was wir haben)

### Ալբոմներ այլ արտիստների հետ
* 1980: *Folk i husan* mit Ola Bremnes
* 1983: *Tid å hausta inn* mit Lars Klevstrand
* 1984: *Mitt navn er Petter Dass* (Mein Name ist Petter Dass) mit Ola Bremnes
* 1991: *Salmer på veien hjem* (Psalme auf dem Weg nach Hause) mit Ole Paus und Mari Boine
* 1991: *Ord fra en fjord* (Wort von einem Fjord) mit Ola und Lars Bremnes
* 1999: *The Man From God Knows Where* mit u. a. Tom Russell
* 2000: *Soløye* (Sonnenauge) mit Ola und Lars Bremnes
* 2001: *Desemberbarn* (Dezemberkind) mit Rikard Wolff
* 2003: *Voggesanger fra ondskapens akse* (Wiegenlieder von der Achse des Bösen) 
* 2004: *Lullabies from the axis of evil*

## Ծանոթագրություններ

## Արտաքին հղումներ
* 

Կատեգորիա:Նորվեգացի դերասանուհիներ
Կատեգորիա:Նորվեգացի երաժիշտներ
Կատեգորիա:Նորվեգացի երգչուհիներ
Կատեգորիա:Նորվեգացի կոմպոզիտորներ
Կատեգորիա:Օսլոյի համալսարանի շրջանավարտներ
Կիլլարնի

**Կիլլարնին** (, ), քաղաք Իռլանդիայում, գտնվում է Քերիի շրջանում (Մյունս նահանգ)։ Գտնվում է երկրի հարավ-
արևմուտքում, նույն անունն ունեցող լճի կողքին։

## Պատմություն
Կիլլարնին որպես բնակավայր հայտնի է  XVII դարից, սակայն նույն դարի կեսերին Օլիվեր Քրոմվելի զորքերը ավերեցին բնակավայրը, իսկ քաղաքը վերակառուցվեց 18-րդ դարում։

Հաղթողը Irish Tidy Towns Competition-ն էր 2011 թվականին։

## Տնտեսություն
### Արդյունաբերություն

Քաղաքում կան թեթև արդյունաբերության մի շարք ձեռնարկություններ, որոնք զբաղվում են կոշիկների և կոշկեղենի արտադրությամբ։ Կա նաև պլաստմասսա արտադրանքի արտադրության գործարան։ Քաղաքը նավահանգստի և նավերի արտադրության ամենամեծ գործարաններից մեկն է, Liebherr Container Cranes կոնտեյներների փոխադրման համար։

### Տրանսպորտ
Մոտակա ամենամոտ օդանավակայանը Կիլլարնիի 15 կմ է և գտնվում է հյուսիսում։ Դրանից ուղիղ չվերթներ կան դեպի Դուբլին, ինչպես նաև Գերմանիա և Մեծ Բրիտանիա։ Երկաթուղային կայարանը և ավտոբուսը տեղակայված են քաղաքի կենտրոնից մի քիչ արևելք։ Ավտոբուսային սպասարկումը երկրի բոլոր խոշոր քաղաքներին տրամադրվում է Bus Eireann- ի կողմից։ Գնացքները կապում են Կիլլերնի Տրալե և Քորք քաղաքները, ինչպես նաև Իռլանդիայի մայրաքաղաք Դուբլինը։

## Բնակչություն
Բնակչությունը 2006 թվականի տվյալներով կազմում է 14 603 մարդ։ 2002 թվականի տվյալներով բնակչությունը կազմել է 13 137 մարդ։ Միևնույն ժամանակ, քաղաքի սահմաններում գտնվող բնակչությունը (իրավական տարածքում) 13 497 էր, արվարձանների բնակիչները `1106։

2006 թ. Մարդահամարի տվյալները.

**Ազգային ռասսայական կազմ**-(Ազգային կազմ. թեմա 2-3։ Բնակչությունը հիմնված է էթնիկ կամ մշակութային ֆոնի վրա, 2006) 
* Լարչ Շուհտա-225 (72,4 %)
* Սպիտակամորթ Իռլանդացիներ-9407 (1.7 %)
* Այլ սպիտակամորթներ-1920 (14.8 %)
* Նեգրեր կամ սևամորթ իռլանդացիներ-151 (1,2 %)
* Ասիացիներ-483 (3.7 %)
* Այլ-215 (1.7 %)
* Չեն պատասխանել-590 (4.5 %)

**Իռլանդական լեզվի իմացություն**

* Խոսում ե՞ք իռլանդերեն
* Այո-4892(34,7%)
* Ոչ-8322 (51.9%)
* Չեն պատասխանել-872 (6.2%)

**Բնակարանների տեսակներ**

* Առանձնատուն-3476
* Բարձրահարկ շենք-448
* Սենյակ-31
* Դյուրակիր տներ-22
* Չեն պատասխանել-114

## Տեսարժան վայրեր
* Կիլլարնի Լիճ
* Կիլլարնի ազգային պարկ
* Մակրոսս Հայս
* Աբբա Մակրոս
* Սև հովիտ
* Ռոսս ամրոց

## Պատկերասրահ

պատկեր:MuckrossAbbey.jpg|Աբբա Մակրոսս
պատկեր:Mucross house.jpg|Մակրոսս Հայս
պատկեր:Killarney St Mary's Cathedral.jpg|Սուրբ Մարիամի տաճարը
պատկեր:Killarney Lakes november.jpg|Կիլլարնի լիճ


## Ծանոթագրություններ

## Արտաքին հղումներ
* Պաշտոնական կայք

Կատեգորիա:Իռլանդիայի քաղաքներ
Լիվ Գլազեր

**Լիվ Գլազեր** (, ), նորվեգացի դաշնակահարուհի։ Հայտնի ջութակահար Էրնստ Գլազերի դուստրն է։ Նորվեգիայի երաժշտական ակադեմիայի պրոֆեսոր։

## Կենսագրություն
Լիվ Գլազերը ծնվել է Օսլոյում։ Երաժշտություն սկսել է սովորել Ռոբերտ Ռիֆլինգի մոտ։ Հետո կրթությունը շարունակել է Փարիզում՝ Մարսել Չամպիի և Վլադո Պերլմուտերի մոտ։ Մոսկվայում ուսանել է Լև Օբորինին։ Լիվն իր արվեստը կատարելագործել է Իլոնա Կաբոշի և Վիլհելմ Քեմփֆի մոտ։

Որպես համերգային դաշնակահարուհի առաջին դեբյուտը կայացել է 1960 թվականին Բերգենում։

## Կարիերա
Գլազերի կատարումներն աչքի են ընկնում աուտենտիզմի տարրերով։ Վոլգանգ Ամադեուս Մոցարտի 18-րդ սոնատը նվագել է մուրճիկային դաշնամուրով, Մուցիո Կլեմենտիի և Էդվարդ Գրիգի երաժշտությունները այնպիսի գործիքներով, որոնք պատրաստվել են հեղինակների ապրած ժամանակաշրջանում։

Լիլ Գլազերը դասավանդել է Նորվեգիայի երաժշտական ակադեմիայում՝ սկսած դրա ձևավորման պահից՝ 1973 թվականից։ Նույն ակադեմիայի պրոֆեսոր է 1994 թվականից։

Նորվեգական երաժշտական մրցույթների՝ Համլենգի (1999) և Լինդեմանի (2004) դափնեկիր է։

Նրա դուստրը մանկագիր Կարլոտա Գլազեր Մունկն է (ծնված 1972 թվականին)։

## Սկավառակագրություն
; Էդվարդ Գրիգ
* 1965: *Lyric Pieces Vol. I* (RCA Victor Red Seal)
* 1965: *Lyric Pieces Vol. II* (RCA Victor Red Seal)
* 1965: *Lyric Pieces Vol. III* (RCA Victor Red Seal)
* 1965: *Lyric Pieces Vol. IV Concluded* (RCA Victrola)
* 2007: *Lyrical Travels With Edvard Grieg* (Simax Classics)
; Քլաուս Էգգե
* 1971: *Sonata for violin and piano op. 3* (Philips Classics), feat. Arve Tellefsen
; Ագաթա Գրյոնդալ Բաքեր
* 1975: *Romanser* (Norsk Kulturråds Klassikerserie), feat. Kari Frisell
* 1975: *Klaverstykker* (Norsk Kulturråds Klassikerserie)
* 1988: *Piano Pieces And Songs* (Norsk Kulturråds Klassikerserie), compilation feat. Kari Frisell
; Վոլֆգանգ Ամադեուս Մոցարտ
* 1991: *Mozart Piano Sonatas, No. 1, 2, 3, 4 and 5* (Simax Classics)
* 1993: *Mozart Piano Sonatas, No. 6, 11 and 14* (Simax Classics)
* 1995: *Mozart Piano Sonatas, No. 7, 8, 9 and 10* (Simax Classics)
* 1999: *Mozart Piano Sonatas, No. 12, 13 and 17* (Simax Classics)
* 2000: *Mozart Piano Sonatas, No. 15, 16 and 18* (Simax Classics)
; Ֆրանց Շուբերտ
* 1997: *Schubert, Die Schöne Müllerin* (Simax Classics), feat. Per Vollestad
; Այլ
* 2006: *Muzio Clementi For All Ages* (Simax Classics), recited on a Longman & Clementi 1799
* 2014: *Liebestreu* (LAWO), feat. Helene Wold

## Ծանոթագրություններ

## Արտաքին հղումներ
*  at the Norwegian Academy of Music
* Liv Glaser – Biography at Grappa Music
* Ta det piano – Liv Glaser 02.04.1992 at NRK 
* Pianolegenden Liv Glaser 75 år // Norsk rikskringkasting, 20.09.2010.

Կատեգորիա:Նորվեգացի դաշնակահարներ
Հին ճանապարհով

**Հին ճանապարհով**, հայերեն փոփ երգ, Լիլիթ Հովհաննիսյանի և դուդուկահար Գևորգ Այվազյանի կատարմամբ։ Երգը թողարկվել է 2016 թվականի դեկտեմբերի 2-ին Լիլիթ Հովհաննիսյանի յութուբյան պաշտոնական ալիքով։ Երգը գրվել է Վահրամ Պետրոսյանի կողմից։

## Նախապատմություն
2016 թվականի դեկտեմբերի 2-ին Լիլիթ Հովհաննիսյանը Իստագրամյան իր էջում լուսանկար է հրապարակել և գրել՝ 90-ականներ.. պատմություն հայկական մի ընտանիքի մասին, որի տղամարդիկ գնում են կռիվ, իսկ տան աղջիկը ամուսնանում ու լքում է Հայաստանը՝ տանը միայնակ թողնելով մորը։

Ամիսներ առաջ, երբ նկարահանում էինք այս տեսահոլովակը, դեռ գարուն էր ու արևը շողում էր յուրահատուկ փայլով։ Ուզում եմ այս տեսահոլովակի միջոցով հայկական արևն ուղարկել Հայաստանից հեռու գտնվող իմ բոլոր հայրենակիցներին։ Երջանիկ կլինեմ, եթե այս երգն ու դուդուկի քաղցր հնչյունները առիթ դառնան թեկուզ մեկ հայի, թեկուզ կարճ ժամանակով կամ էլ թեկուզ մտովի ՏՈւՆ վերադառնալու։
## Անձնակազմ
*Խոսքերի և երաժշտության հեղինակ - Վահրամ Պետրոսյան
*Գործիքավորում - Karen Sevak
*Միքս - Duetro Studio 
*Տնօրեն - Արամայիս Հայրապետյան
*Դիզայներ - Ալբերտ Գրիգորյան
*Մոնտաժ - Էդուարդ Մատենցյան
*Սցենար - Լիլիթ Հովհաննիսյան, Վահրամ Պետրոսյան
*Դիմահարդար - Աշխեն Կոստանդյան

## Տեսահոլովակ
Արամայիս Հայրապետյանի ղեկավարած «Հին ճանապարհով» երաժշտական տեսահոլովակը նկարահանվել է Դսեղ գյուղում և Ավստրիայում` Վիեննայում։

Տեսանյութը պատմում է հայ ընտանիքի պատմություն. ընտանիքի հայրն ու որդին պատերազմ են գնում և հայրը մահանում է, իսկ որդու անունը տեղ է գտնում անհետ կորածների ցանկում (չնայած, որ իրականում ողջ էր)։ Աղջիկը ամուսնանում է հարուստ մարդու հետ և թողնում է իր հայրենիքը, իր մորը։ Օտարերկրյա մի երկրում ապրելուց հետո աղջիկը որոշում է վերադառնալ հայրենիք։ Վերադառնալուն պես նա իմանում է, որ մայրը սրտի կաթված է ստացել և հիվանդանոցում է գտնվում։

Իսկ որդին կարողանում է բացել այն դուռը, որտեղ նա և մի քանի մարդ պատանդ էին պահվում, սակայն վերջին պահին թշնամին նրան նկատում է։

Մայր և աղջիկ տանն էին, երբ դուռը բացվեց և ներս մտավ որդին։

## Ծանոթագրություններ

## Արտաքին հղումներ
* Պաշտոնական կայքէջ

Կատեգորիա:Փոփ երգեր
Կատեգորիա:Հայկական երգեր
Քարի Օլավիկ Գրիմսբյո

**Քարի Օլավիկ Գրիմսբյո**, (), նորվեգացի հանդբոլիստ, հունգարական «Դյոր ETO» ակումբի դարպասապահ։ Օլիմպիական խաղերի կրկնակի չեմպիոն, Եվրոպայի քառակի և աշխարհի չեմպիոն։

## Կարիերա
### Ակումբային
Ակումբային կազմում հանդբոլով զբաղվել է հինգ տարի։ «Օրկդալ» ակումբի ելույթից հետո տեղափոխվել «Բեսեն» ակումբ։ Այս ակումբի կազմում գտնվելով, դուրս է եկել Եվրոպայի  Հանդբոլիստների ֆեդերացիայի ֆինալ, բայց պարտվել է ռումինական «Ռամնիցա» ակումբին։ 2010 թվականի ամռանից հանդես է եկել դանիական «Էսբերգ» ակումբում, 2012 թվականի նոյեմբերին երեխայի ծնունդի սպասելով գնացել է արձակուրդի։ Կրկին իր կարիերաին 2013/2014 թվականներին, 2015 թվականի հունվարին անցել է հունգարիական «Դյոր ETO» ակումբ։

### Հավաքականի կազմում
Հավաքականի կազմում խաղացել է 114 խաղ, 2005 թվականի սեպտեմբերի 28-ից ընդդեմ պորտուգալիայի հավաքականի։ 2006, 2008, 2010 և  2014 թվականներին Եվրոպայի չեմպիոն, 2007 թվականի աշխարհի փոխչեմպիոն, 2009 թվականի աշխարհի առաջնության բրոնզե մեդալկիր, 2011 և 2015 թվականների չեմպիոն, 2008 և 2012 թվականների Օլիմպիական  խաղերի չեմպիոն։ 2012 թվականին ընդգրկվել է Օլիմպիական խաղերի խորհրդանշական հավաքականի կազմում։

## Ծանոթագրություններ

## Արտաքին հղումներ
* Քարի Օլավիկ Գրիմսբյո 
* Քարիի էջը Եվրոպայի հանդբոլի ֆեդերացիայի կայքում 

Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:Նորվեգացի հանդբոլիստուհիներ
Կատեգորիա:Նորվեգացի մարզուհիներ
Կատեգորիա:Նորվեգացի օլիմպիական չեմպիոններ
Քաղաքական ինժինիրինգ

**Քաղաքական ինժինիրինգ**, քաղաքագիտության մեջ՝ հասարակությունում քաղաքական ինստիտուտների ձևավորումը, որը հաճախ ընդգրկում է իր մեջ նորմատիվ ակտեր, այդ թվում նաև օրենքներ, որոշումներ և այլ միջոցներ ցանկալի արդյունքին հասնելու համար։

Սոցիալական ոլորտում քաղաքական ինժինիրինգի համանմանն է սոցիալական ինժինիրինգը։

## Ծանոթագրություններ

Կատեգորիա:Վերահսկողություն
Կատեգորիա:Քաղաքագիտության տերմինաբանություն
ՀՀ ԱԳՆ Պետական արարողակարգի ծառայություն

**Հայաստանի Հանրապետության արտաքին գործերի նախարարության պետական արարողակարգի ծառայություն, ՀՀ ԱԳՆ ՊԱԾ**, ՀՀ ԱԳՆ կազմում գործող հատուկ գործակալություն, որը մատուցում է ՀՀ պետական արարողակարգի հիմնադրույթներից բխող ծառայություններ՝ հանդես գալով Հայաստանի Հանրապետության անունից։

ՀՀ ԱԳՆ ՊԱԾ-ը ստեղծվում, վերակազմակերպվում և նրա գործունեությունը դադարեցվում է ՀՀ կառավարության որոշմամբ։ ՀՀ ԱԳՆ ՊԱԾ-ը գործում է իր կանոնադրությանը համաձայն։

## Նպատակներ և խնդիրներ
ՀՀ ԱԳՆ ՊԱԾ-ի հիմնական նպատակը և խնդիրը ՀՀ նախագահի ու գործադիր իշխանության մարմինների մասնակցությամբ անցկացվող պետական արարողակարգային միջոցառումների իրականացման ապահովումն է՝ ելնելով ՀՀ պետական արարողակարգի հիմնադրույթներից, միջազգայնորեն ընդունված արարողակարգային չափանիշներից և հայ ժողովրդի ազգային սովորույթներից ու ավանդույթներից։

## Գործառույթներ
ՀՀ ԱԳՆ ՊԱԾ-ը իրականացնում է հետևյալ գործառույթները՝
* ՀՀ նախագահի, ՀՀ վարչապետի, նախարարի ղեկավարած պատվիրակությունների՝ օտարերկրյա պետություններ այցերի և նրանց մասնակցությամբ Հայաստանում անցկացվող միջազգային բնույթի պաշտոնական միջոցառումների արարողակարգի նախապատրաստումն ու իրականացումը,
* ՀՀ ԱԺ նախագահի և ՀՀ ՍԴ նախագահի համաձայնությամբ՝ նրանց ղեկավարած պատվիրակությունների օտարերկրյա պետություններ այցերի և նրանց մասնակցությամբ Հայաստանում անցկացվող միջազգային բնույթի արարողակարգային միջոցառումների նախապատրաստումն ու իրականացումը,
* ՀՀ ԱԺ, ՀՀ ՍԴ, ՀՀ նախարարությունների և պետական այլ մարմինների պաշտոնական պատվիրակությունների օտարերկրյա պետություններ այցերի և այդ մարմինների լիազորած պաշտոնատար անձանց մասնակցությամբ Հայաստանում անցկացվող միջազգային բնույթի պաշտոնական միջոցառումների արարողակարգի նախապատրաստմանն ու իրականացմանն աջակցելը,
* օտարերկրյա պետություններում Հայաստանի Հանրապետության դիվանագիտական ներկայացուցչությունների և հյուպատոսական հիմնարկների ղեկավարների, ռազմական կցորդների ու միջազգային կազմակերպություններում Հայաստանի Հանրապետության ներկայացուցիչների հավատարմագրման, պարտականությունների ստանձնման և նրանց առաքելության ավարտի հետ կապված դիվանագիտական արարողակարգային գործընթացի ապահովումը և այլն

## Ծանոթագրություններ

Կատեգորիա:Հայաստանի արտաքին գործերի նախարարություն
Ելիզավետա Դանիացի (դքսուհի Բրաունշվայգ-Վոլֆենբյութելացի)

**Ելիզավետա Դանիացի** (, ), Դանիայի թագավոր Ֆրեդերիկ II-ի դուստրը Օլդենբուրգների տոհմից, ամուսնության ժամանակ եղել է Բրաունշվայգ-Վոլֆենբյութելի դքսուհին։ 1616—1622 թվականներին եղել է Բրաունշվայգ–Լյունեբուրգ դքսության ռեգենտը։

## Կենսագրություն

Ելիզավետա Դանիացին ծնվել է 1573 թվականի օգոստոսի 25-ին։ Ֆրեդերիկ II-ի և Սոֆիա Մեկլենբուրգ Գյուսթրովացու ավագ դուստրն է։ Որոշ ժամանակն, նա որպես Հակոբ VI Շոտլանդացու կնոջ թեկնածու էր դիտարկվում, բայց հայրը նրան նշանադրեց Հենրիխ Յուլի Բրաունշվայգ-Վոլֆենբյութելացու հետ, խոստանալով դեսպաններին Շոտլանդիայից ժամանած իրենց թագավորին ամուսնացնել իր մյուս աղջկա Աննա Դանիացու հետ։

Երբ նրա ապագա ամուսինը 1590 թվականին ժամանեց ամուսնադրության, նա իրեն ներկայացրեց որպես ոսկերիչ, և նրան զարդերը մատուցելիս, հայտարարեց, որ նրանց վարձատրության համար նա ցանկանում է նրա բարեհաճությունը։ Այդպիսի առաջարկության համար, նա բանտ նետվեց, մինչև չկարողացավ ապացուցել իր ինքնությունը և բացատրեց, որ դա կատակ էր։ Լինելով դքսուհի, Ելիզավետա Դանիացին ակտիվ նամակագրություն էր իրականացնում իր եղբոր՝ դանիական միապետի հետ։ 1613 թվականին ամուսնու մահից հետո և մինչև 1616 թվականը նա ռեգենտն էր անչափահաս որդու, իսկ այնուհետև վեց տարի անց նա շարունակում էր կառավարել դքսությունը այդ կարգավիճակում։ 1616 թվականին նրան այցելեց եղբայր Քրիստիան V-րդը։ Երեսնամյա պատերազմի (1618-1648 թթ.) ժամանակ Բրաունշվայգ ամրոցը քանդվեց և մինչև 1654 թվականն այդ վիճակում էր գտնվում։

Ելիզավետա Դանիացին մահացավ 1626 թվականի հուլիսի 19-ին Բրաունշվայգում և թաղվեց Վոլֆենբյուտելի Սուրբ Մարիա եկեղեցում։

## Ընտանիք

Ելիզավետա Դանիացու և Հենրիխ Յուլի Բրաունշվայգ-Վոլֆենբյութելացու ընտանիքում ծնվել է հինգ տղա և հինգ աղջիկ։

* Ֆրիդրիխ Ուլրիխ Բրաունշվեյգ-Վոլֆենբյութելացի (1591-1634 թթ.),
* Սոֆիա Հեդվիգ Բրաունշվեյգ-Վոլֆենբյութելացի (1592-1642 թթ.), ամուսնացել է արքայազն Էռնստ Կազեմիր Նասսաու-Դիցկովի հետ,
* Ելիզավետա Բրաունշվեյգ-Վոլֆենբյութելացի (1593-1650 թթ.), առաջին անգամ ամուսնացել է դուքս Ավգուստ Սաքսոնացու, իսկ երկրորդ անգամ դուքս Հովհաննես Ֆիլիպ Սաքսեն-Ալտենբուրգացու հետ,
* Հեդվիգ Բրաունշվեյգ-Վոլֆենբյութելացի (1595-1650 թթ.), ամուսնացել է դուքս Ուլրիխ Պոմերանցու հետ,
* Դորոտեա Բրաունշվեյգ-Վոլֆենբյութելացի (1596-1643 թթ.), ամուսնացել է կոմս Քրիստիան Վիլհելմ Բրանդենբուրգացու հետ,
* Հենրիխ Յուլի Բրաունշվեյգացի (1597-1606 թթ.), դուքս,
* Քրիստիան Բրաունշվեյգացի (1599-1626 թթ.), դուքս,
* Ռուդոլֆ Բրաունշվեյգացի (1602-1616 թթ.), դուքս,
* Հենրիխ Կառլոս Բրաունշվեյգացի (1609-1615 թթ.), դուքս,
* Աննա Ավգուստա Բրաունշվեյգ-Վոլֆենբյութելացի (1612-1673 թթ.), ամուսնացել է կոմս Գևորգ Լյուդվիգ Նասսաու-Դիլլենբուրգացու հետ։

## Ծանոթագրություններ

## Արտաքին հղումներ

* Елизавета Датская, герцогиня Брауншвейгская на сайте Runeberg.org

Կատեգորիա:Թագավորների դուստրեր
Վիշապի մարգարիտ։ Էվոլյուցիա

**Վիշապի մարգարիտ։ Էվոլյուցիա** (), ռեժիսոր Ջեյմս Վոնգի ֆանտաստիկ, արկածային ֆիլմը, որը նկարահանված էր Վիշապի մարգարիտ անիմեի և մանգայի սյուժեով։ Ֆիլմի համաշխարհային ցուցադրումը կատարվել է 2009 թվականի մարտի 13-ին (Ռուսաստանում՝ 2009 թվականի ապրիլի 9-ին)։

## Սյուժե
Չափահաս Գոկուն խոստանում է իր մահացող պապիկին, որ նա կգտնի վարպետ Ռոշիին և կհավաքի բոլոր յոթ Վիշապի Մարգարիտները, մինչ դրանք կգտնի Լորդ Պիկոլոն, որը դրանց օգնությամբ ուզում էր գրավել ամբողջ աշխարհը։ Ունենալով մեկ Վիշապի Մարգարիտ՝ նա սկսում է որոնումները, որպեսզի գտնի մնացած վեց մարգարիտները։ Գոկույի ճանապարհորդության ճանապարհին նրա շուրջը հավաքվում է մի ամբողջ խումբ։ Այդ խումբը նրան օգնում էր պաշտպանել մարդկանց այլմոլորակային չարությունից։

## Ստեղծման պատմություն
2002 թվականի մարտին 20th Century Fox կոմպանիան հնարավորություն ստացավ նկարահանել Վիշապի մարգարիտ ֆիլմը 2004 թվականի հունիսին Բեն Ռեմսին, որը գրել էր «Մեծ գործ» ֆիլմի սյուժեն, ձեռնամուխ եղավ работе *Dragonball* մանգայի ադապտացիան կատարելու։ 2007 թվականին մարդիկ իմացան հեղինակների անունները՝ Ջեյմս Վոնգ և Ստիվեն Չոու, իսկ պրոեկտը ստացավ Վիշապի մարգարիտ () անունը։ Վոնգը արտագրեց սցենարը։ Ջաստին Չետվինի առաջին պատկերումը Սոն Գոկուի կերպարով՝ հրատարակվել է Young Jump ժուրնալի 24 համարում։

## Դերերում
* Ջաստին Չետվին - Սոն Գոկու
* Պակ Չունխյոն - *Յամուտյա*
* Ջեմի Չոն - *Չի Չի*
* Էմի Ռոսում - *Բուլմա*
* Ջեյմս Մարստերս - *Լորդ Պիկոլո*
* Էկիրո Տամուրա - *Նինձյա Մեյ*
* Չոու Յունֆատ - *Վարպետ Ռոշի*

## Ծանոթագրություններ

## Արտաքին հղումներ
* Պաշտոնական կայք 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր ապոկալիպսիսի մասին
Կատեգորիա:2009 ֆիլմեր
Կատեգորիա:Dune Entertainment ֆիլմեր
Հայաստանը Եվրատեսիլ 2018 երգի մրցույթում

**Հայաստանը** մասնակցել է **[[Եվրատեսիլ 2018 երգի մրցույթ]]ին**։ Հայաստանի հեռարձակող Հանրային հեռուստաընկերությունը (AMPTV) կկազմակերպի ազգային եզրափակիչ` Պորտուգալիայի մայրաքաղաք Լիսաբոնում կայանալիք 63-րդ մրցույթի հայաստանյան ընտրությունը կայացնելու համար։

## Նախքան Եվրատեսիլը
### Դեպի եվրատեսիլ
Դեպի Եվրատեսիլը Եվրատեսիլ երգի մրցույթում Հայաստանը ներկայացնող արտիստին ընտրելու համար Հայաստանի Հանրային Հեռուստաընկերության կողմից կազմակերպված ազգային եզրափակիչն է։

#### Դեպի եվրատեսիլ 2018-ի մասնակիներ
2017 թ. դեկտեմբերի 27-ին Հայաստանի Հանրային Հեռուստաընկերությունը հայտնեց, որ մրցույթին կմասնակցեն 20 արտիստ։

### Առաջին կիսաեզրափակիչ
Առաջին կիսաեզրափակիչը տեղի է ունեցել 2018 թ. փետրվարի 19-ին։ Առաջին կիսաեզրափակիչում մրցում էին տաս երգ, որոնցից միայն հինգ երգերը պետք է անցնեին եզրափակիչ միջազգային փորձագետներից կազմված ժյուրիի և հեռուստադիտողի միասնական քվեարկության արդյունքում։ Առաջին կիսաեզրափակիչում քվեարկած ժյուրիի կազմում ընդգրկված են` Սաշա Ժան Բապտիստ, Մարտ Նորմետ, Զիտա Կամինսկա, Թալի Էշկոլի, Էվի Պապամայքլ, Մաթեուս Գրզեսինսկի։

### Երկրորդ կիսաեզրափակիչ
Երկրորդ կիսաեզրափակիչը տեղի է ունեցել 2018 թ. Փետրվարի 22-ին:Երկրորդ կիսաեզրափակիչում մրցում էին տաս երգ որոնցից միայն հինգ երգերը պետք է անցնեին եզրափակիչ միջազգային փորձագետներից կազմված ժյուրիի և հեռուստադիտողի միասնական քվեարկության արդյունքում:Երկրորդ կիսաեզրափակիչում քվեարկած ժյուրիի կազմում ընդգրկված են`Գորդոն Բոնելլո,Մոլի Փլենք,Ֆելիքս Բերգսոն, Յան Բորս,Օլգա Սալամախա ,Նաթիա Մշվենիերադզե։ 

### Եզրափակիչ
Եզրափակիչըը տեղի է ունեցել 2018 թ. Փետրվարի 25-ին:Եզրափակչում մրցում էին այն  տաս երգերը որոնք անցել են եզրափակիչ միջազգային փորձագետներից կազմված ժյուրիի և հեռուստադիտողի միասնական քվեարկության արդյունքում:Եզրափակչվում քվեարկած ժյուրիի կազմում ընդգրկված են`Նիկոլա Կալիգիորե,Օլգա Սալամախա,Սաշա Ժան Բապտիստ, Նաթիա Մշվենիերադզե,Գորդոն Բոնելլո,Մարտ Նորմետ,Օվի,Էդուարդո Գրացի,Քրիսթեր Բյորկման։

## Ծանոթագրություններ

Կատեգորիա:2018 Հայաստանում
Կատեգորիա:Հայաստանը Եվրատեսիլ երգի մրցույթում
Տեսլայի սուպերչարջեր

[thumb|upright=1.3|[Tesla, Inc.#Supercharger network|Տեսլայի սուպերչարջերների ցանցի արագ լիցքավորման կայանքը , Կալիֆորնիա: Կառույցի վերևի մասում է տեղադրված SolarCity ընկերության արևային կայանքը, որն էներգիա է մատակարարում սուպերչարջերի կայանին:]]
**Տեսլայի սուպերչարջեր** (), ամբողջությամբ էլեկտրական ավտոմոբիլների (,  և ) երկարատև ուղևորություններն ապահովելու համար  ամերիկյան Tesla Inc. ընկերության կողմից կառուցված 480-վոլտանոց արագ լիցքավորվող կայանքների ցանց։

Տեսլան սկսել է ցանցի կառուցումը 2012 թվականին։ 2017 թվականի դեկտեմբերի դրությամբ, աշխարհով մեկ արդեն գոյություն ունի 1,045 կայան՝ 7,496 չարջերներով։ Սուպերչարջերն իրենից պատենտավորված հաստատուն հոսանք տեխնոլոգիա է ներկայացնում, որը մեկ մեքենային ապահովում է մինչև 120 կՎտ հզորությամբ (կախված է տարբեր նրբություններից), Model S-ին 90 կիլովատտ-ժամով տրամադրելով հեռավորության լրացուցիչ 170 մղոն (270 կմ) լիցքավորման 30 րոպեի ընթացքում և ամբողջական լիցքավորման շուրջ 75 րոպեի ընթացքում։ Տեսլայի բոլոր ավտոմոբիլների 2015 թվականին ներկայացված ծրագրային ապահովման թարմացումն օգտագործում է ամեն կայանի տեղեկությունը՝ կառուցելով հնարավորինս կարճ երթուղի, եթե դրա համար անհրաժեշտ կլինի լիցքավորել մեքենան։

## Արտաքին հղումներ
* 
* Video of battery swap

## Ծանոթագրություններ

Սուպերչարջեր
Կատեգորիա:Ավտոմոբիլային տեխնոլոգիաներ
Կատեգորիա:Լիցքավորման կայան
Կատեգորիա:Կոմերցիոն սարքավորումներ
Արզիկ Մխիթարյան

**Արզիկ Մարտիրոսի Մխիթարյան** (), հոգեբան, մանկավարժ, ԱրՊՀ պրոֆեսոր (2000), ԼՂՀ գիտության վաստակավոր գործիչ (2007)։

## Կենսագրություն
* 1963 թ. ոսկե մեդալով ավարտել է Մարտակերտի հ. 1 միջնակարգ դպրոցը։ 
* 1963-1968 թթ. ուսանել է Երևանի պետական համալսարանի բանասիրական ֆակուլտետում։
* 1968 թ. հայոց լեզու և գրականություն է դասավանդել Մարտակերտի շրջանի Դրմբոնի դպրոցում։
* 1969 թ.  Ստեփանակերտի հ.8 միջնակարգ դպրոցի հայոց լեզվի և գրականության ուսուցչուհի։ Նույն թվականին դասախոսական աշխատանքի է հրավիրվել նաև Ստեփանակերտի նորաբաց ինստիտուտ՝ որպես հոգեբանության դասախոս։
* 1976 թ. Երևանի Խ.Աբովյանի անվան մանկավարժական ինստիտուտում ձևակերպվել է որպես հայցորդ։
* 1986 թ. պաշտպանել թեկնածուական թեզ՝ ստանալով հոգեբանական գիտությունների թեկնածուի աստիճան։
* 1982 թ. ընտրվել է բուհի արհմիության նախագահ։
* 1986 թ. դարձել է ՌԴ և ՀՀ ազգային ակադեմիաների հոգեբանների միության անդամ։
* 1987 թ. ընտրվել է ինստիտուտի կուսկազմակերպության քարտուղար։
* 1988 թ.՝ Արցախյան շարժման ակտիվ մասնակից է։ Ընտրվել է «Կռունկ» հասարակական կազմակերպության վարչության անդամ և «Ամարաս» բարեգործական կազմակերպության փոխնախագահ։
* 1989 թ. ընտրվել է Մանկավարժության և կենսաբանության ֆակուլտետի դեկան։
* 1996 թ. ընտրվել է հումանիտար ֆակուլտետի դեկան։
* 2010-2015 թթ.՝  մանկավարժության ֆակուլտետի դեկան։
* 2014 թվականից «Ազատ հայրենիք» կուսակցության անդամ է։
* 2015 թ. մայիսի 3-ի խորհրդարանական ընտրություններում մեծամասնական ընտրակարգով առաջադրվել և ընտրվել է ԼՂՀ ԱԺ պատգամավոր թիվ 3 ընտրատարածքից։
* 2015 թ. մայիսի 21-ին  ընտրվել է ԼՂՀ ԱԺ արտաքին հարաբերությունների մշտական հանձնաժողովի նախագահ։

Հեղինակ է 2 դասագրքերի և 42 գիտական հոդվածների։

Ամուսնացած է, ունի չորս որդի։

## Երկեր
Ընդհանուր հոգեբանություն (ուսումնական ձեռնարկ), Ստեփանակերտ, 2010։

## Պետական պարգևներ, պատվավոր կոչումներ
# ԼՂՀ «Մեսրոպ Մաշտոց» շքանշան, (2014)
# ԼՂՀ «Վաչագան Բարեպաշտ» մեդալ, (2001)
# ԼՂՀ գիտության վաստակավոր գործիչ, (2007)

## Ծանոթագրություններ

## Գրականություն
# Արցախցի անվանի գործիչներ։ Գիրք II (Մարտակերտի շրջան), Ստեփանակերտ, Արցախի գիտական կենտրոն, «Դիզակ պլյուս» հրատ. տպ-ն, 2021 (էջ 180)։

Կատեգորիա:Կոճողոտ գյուղում ծնվածներ
Կատեգորիա:Արցախի պետական համալսարանի դասախոսներ
Կատեգորիա:Հայ հոգեբաններ
Կատեգորիա:Հայ մանկավարժներ
ՀՀ ԱԺ 1-ին գումարման պատգամավորների ցանկ

Հայաստանի Ազգային ժողովը Հայաստանի բարձրագույն օրենսդիր մարմինն է։ 1995 թ. հուլիսի 5-ին ընդունվել է անկախացած Հայաստանի Սահմանադրությունը։ Նույն օրն անցկացվեցին նաև Հայաստանի Ազգային ժողովի առաջին գումարման ընտրություններ։

## Պատգամավորների ընթացիկ ցանկ

## Տես նաև
* ՀՀ Ազգային ժողովի 1-ին գումարման ընտրություններ

## Նշումներ

Ա
Կատեգորիա:ՀՀ ԱԺ պատգամավորների ցանկեր
Հարրիեթ Բաքեր

**Հարրիեթ Բաքեր** (, ), XIX դարի նորվեգացի նկարչուհի, Սկանդինավիայի առաջին պրոֆեսիոնալ կին նկարչուհիներից մեկը։
## Կենսագրություն
1857 թվականին, 12 տարեկան հասակում, Հարրիեթը ծնողների հետ տեղափոխվել է Քրիստիանա։ Գեղանկարչության և գրաֆիկայի դասեր է քաղել Իոահիմ Կալմեյերի և Յուհան Էքերսբերգի մոտ։ Քրոջ հետ միասին շատ է ճանապարհորդել Եվրոպայով։ Նրա քույրը եղել է հայտնի դաշնակաարուհի և կոմպոզիտոր Ագաթա Բաքքեր-Գրյոնդալը։ Գեղանկարչության դասեր է ստացել Մյունխենում (1874—1878) և Փարիզում, որտեղ ապրել է 1878-1888 թվականներին։ Փարիզում ապրել է Լեոն Ժոզեֆ Ֆլորանտեն Բոննի մոտ։

Ինքը՝ գեղանկարչուհին, իր ստեղծագործությունները չէր դասում արվեստի՝ այդ ժամանակ գոյություն ունեցող որևէ հոսանքի մեջ, սակայն նրա ստեղծագործությունները ստեղծված են ռեալիստական ոճով։ Փարիզ ժամանելուց և ֆրանսիացի վարպետների ստեղծագործությունների հետ ծանոթանալուց հետո՝ իր ստեղծագործություններում սկսել է ներդնել իմպրեսիոնիստական տարրեր։ Եղել է նաև իր մտերիմ ընկեր, նկարիչ Էյլիֆ Պետերսենի ստեղծագործությունների ազդեցության տակ։

Հարրիեթ Բաքերի կտավները արժանացել են 1889 թվականի Փարիզի համաշխարհային ցուցահանդեսի արծաթե մեդալների։ 1908 թվականին նրան շնորհվել է «Հայրենիքին մատուցած ծառայությունների համար» թագավորական ոսկե մեդալով։ Նկարչուհու կտավները կարելի է տեսնել Նորվեգիայի խոշոր պատկերասրահներում և թանգարաններում։

## Պատկերասրահ

պատկեր:Backer Bygdeskomakere.JPG
պատկեր:Harriet Backer-Chez moi.jpg
պատկեր:Harriet Backer-Kone som syr.jpg
պատկեր:Harriet Backer-Storebror spiller.jpg
պատկեր:Harriet Backer Blatt interior 1883.jpg
պատկեր:Harriet Backer-På Bleikevollen.jpg
պատկեր:Harriet Backer-Interiør med figurer.jpg
պատկեր:Harriet Backer-To barn og tregruppe.jpg
պատկեր:Harriet Backer-Kolbotnstua.jpg
պատկեր:Harriet Backer-Pike ved vinduet.jpg
պատկեր:Harriet Backer-Fra Trefoldighetskirken.jpg


## Ծանոթագրություններ

Կատեգորիա:Նորվեգացի նկարչուհիներ
Կատեգորիա:20-րդ դարի նկարչուհիներ
Կատեգորիա:19-րդ դարի կին արվեստագետներ
Կատեգորիա:Նորվեգացի կին արվեստագետներ
Կատեգորիա:Իմպրեսիոնիստ գեղանկարիչներ
Տավուշի մարզպետ

**Տավուշի մարզպետ**, Հայաստանի մարզերից մեկի՝ Տավուշի մարզի գործադիր իշխանությունների ղեկավարի պաշտոն։

## Մարզպետների ցանկ

## Ծանոթագրություններ

Կատեգորիա:Ցանկեր:Տավուշի մարզ
Կատեգորիա:Տավուշի մարզպետներ
Վերոնիկա Քրիսթիանսեն

**Վերոնիկա Քրիսթիանսեն,** (,), նորվեգացի հանդբոլիստ, դանիական «Միդտյուլան» ակումբի և նորվեգիայի հավաքականի ձախ կիսապաշտպան, 2015 թվականի աշխարհի առաջնության չեմպիոն և 2014 թվականի Եվրոպայի չեմպիոն, 2016 թվականի Օլիմպիական խաղերի բրոնզե մեդալակիր։

## Կենսագրություն
### Ակումբային կարիերա
Վերոնիկա Քրիսթիանսենը կարիերան նոր սկսելուց պահից հանդես է եկել նորվեգական «Մյոնդալեն»  և դանիական «Ռեյսթադ» ակումբներում։ Իր կարիերայում հաջորդ  ակումբը եղել է «Վոգ Վայպերսը»՝ Քրիստիանսանից։ 2011 թվականին նա անցել է Երկրորդ նորվեգական լիգայի կազմի  մեջ՝ «Գլասվերկետում», կազմի մեջ մտնելու պահից հարվածել է 203 գոլ և ակումբը դուրս է բերել պոստենլիգա։ 2013/2014 թվականների մրցաշրջանում նա 140 գնդակով ռմբարկուների մեջ զբաղեցրել է 2-րդ տեղը։ 2015 թվականի ամռանը Քրիսթիանսենը  անցել է դանիական «Միդթյուլան», առաջին լիգայից, որում հաղթել է Դանիայի գավաթը նույն թվականին։

### Հավաքականի կազմում
Վերոնիկա Քրիսթիանսենը մինչև 18 տարեկանը Նորվեգիայի հավաքականում ունեցել է 14 խաղ, և 30 խաղ մինչև 20 տարեկանը, և 2010 թվականի Աշխարհի առաջնությունում  մինչև քսան տարեկանների թիմերի շարքում հաղթել է։ 2013 թվականի մարտի 20-ին Վերոնիկան խաղացել է առաջին խաղը, ընդդեմ Դանիայի հավաքականի։ Թիմի հետ միասին, 2013 թվականին հաղթել է աշխարհի առաջնությունում (վեց գոլ՝ յոթ հանդիպումներում), բայց Նորվեգիան պարտվել է քառորդ եզրափակչում։ 2014 թվականին Վերոնիկան հաղթել է Եվրոպայի առաջնությունը, 2015 թվականին աշխարհի առաջնությունում, իսկ արդեն 2016 թվականին Օլիմպիական խաղերում դարձել է բրոնզե մեդալակիր։

### Անձնական կյանք
Վերոնիկան  ունի քույրեր՝ Շարլոտան և Ժանետը, ովքեր նույնպես հանդես են գալիս Նորվեգիայի հանդբոլի առաջնությունում։

## Ծանոթագրություններ

## Արտաքին հղումներ
*  Վերոնիկա Քրիսթիանսեն 
* Վերոնիկայի էջը Եվրոպայի հանդբոլի ֆեդերացիայի կայքում  

Կատեգորիա:Նորվեգացի հանդբոլիստուհիներ
Կատեգորիա:Նորվեգացի մարզուհիներ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կոստանդնուպոլսում 1915 թվականի ապրիլի 24-ին ձերբակալված հայ մտավորականների ցանկ

Հայ մտավորականության ոչնչացումը Մեծ Եղեռնի կենտրոնական փուլերից մեկն է։ Օգտվելով պատերազմական իրավիճակից և իր կողքին ունենալով հզոր դաշնակիցներ, խաղալով Քառյակ միության և Անտանտի միջև առկա հակասությունների վրա, ձեռնարկեց հայերին իրենց հայրենիքի մի մասում բնաջնջելու քաղաքականությունը։ Այդ ծրագրի իրականացումը սկսվեց բանակում ծառայող հայերի զինաթափումից և ոչնչացումից, որին հետևեց հայ մտավորականության սպանդը։

Երիտթուրքական կառավարությունը նպատակ ուներ գլխատել ժողովրդին և ի չիք դարձնել մոտալուտ կոտորածների ժամանակ ինքնապաշտպանության հնարավոր որևէ փորձ։ Ապրիլի 24-ի լույս 25-ի գիշերը դարձավ այդ քաղաքականության գագաթնակետը. Կոստանդնուպոլսում ձերբակալվեցին 235 հայ մտավորականներ՝ պատգամավորներ, գրողներ, հոգևորականներ, պաշտոնյաներ, բժիշկներ, որոնց, առանց մեղադրանք ներկայացնելու, աքսորեցին Անկարա, Կոնիա, Դիարբեքիր և ի վերջո՝ Սիրիայի անապատային շրջաններ, մասնավորաբար Դեր Զոր։ Դա պայմանավորված էր նրանով, որ հայ մտավորականության մեծ մասը կենտրոնացած էր Կոստանդնուպոլսում և այստեղ էին եվրոպական երկրների դեսպանատները, ուր կարող էին բողոքով դիմել հայ մտավորականները։

Ապրիլի 24-25 ձերբակալություններից երեք օր առաջ սկսվել էր մտավորականության ձերբակալությունը Անատոլիայի տարածքում։ Ձերբակալվածներից ոչ մեկի դեմ դատական գործ չհարուցվեց, նրանց մեծ մասը մահապատժի ենթարկվեց առանց դատական որոշման։ Նույն ճակատագրին արժանացան կայսրության կենտրոնում 
տեղակայված քաղաքների բոլոր մտավորականները։

Բոլոր դեպքերում ձերբակալված մտավորականները պատկանում են հայկական տարբեր քաղաքական կուսակցությունների, առաջին հերթին Հնչակյանների (սոցիալ-դեմոկրատների) կուսակցությանը և այնուհետև դաշնակցականների (ռադիկալների) և ռամկավարների (դեմոկրատների), հայերի, որոնք այսօրինակ քաղաքական ուղղությունների արդեն վաղուց են պատկանում և յուրաքանչյուր անձնավորություն ինքնուրույն քաղաքական գործունեությամբ է աչքի ընկել, ու որոնք կապ ունեն արտասահմանի հայկական քաղաքական միությունների կամ կոմիտեների հետ։
 
## Ցանկ
Ձերբակալված հայ մտավորականների ցանկը

* Կոմիտաս
* Սիամանթո
* Ռուբեն Սևակ
* Ռուբեն Զարդարյան
* Քելեկյան (թուրքական «Սաբահ» թերթի գլխավոր խմբագիր)
* Տիրան Կոծոկյան (թուրքական համալսարանի քաղաքական պատմության պրոֆեսոր)

## Գրականություն
* Армянский вопрос и геноцид армян в Турции (1913-1919), Материалы Политархива МИД Кайзеровской Германии, отв. ред. В. А. Микаелян, Е., 1995, с. 456
* http://lraber.asj-oa.am/6175/1/15.pdf 

## Ծանոթագրություններ

Կատեգորիա:Հայոց ցեղասպանություն